Document ID: 32002D0061

Komisjoni otsus,
23. jaanuar 2002,
millega muudetakse otsust 2001/634/EÜ, milles sätestatakse Guineast pärit kala- ja akvakultuuritoodete impordi eritingimused
(teatavaks tehtud numbri K(2001) 4868 all)
(EMPs kohaldatav tekst)
(2002/61/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 22. juuli 1991. aasta direktiivi 91/493/EMÜ (milles sätestatakse kalatoodete tootmise ja turuleviimise tervishoiunõuded, [1] viimati muudetud direktiiviga 97/79/EÜ [2]), eriti selle artikli 11 lõiget 5,
ning arvestades järgmist:
(1) Komisjoni 16. augusti 2001. aasta otsusega 2001/634/EÜ, milles sätestatakse Guineast pärit või sealt toodud kala- ja akvakultuuritoodete impordi eritingimused, [3] määratakse kindlaks, et Direction nationale des pêches maritimes (DNPM) of the Ministère de la pêche et de l’aquaculture on Guinea pädev asutus, kes kontrollib ja tõendab kala- ja akvakultuuritoodete vastavust direktiivi 91/493/EMÜ nõuetele.
(2) Pärast Guinea valitsuse ümberkorraldamist on kalatoodete veterinaarsertifikaate väljaandev pädev asutus muudetud asutuseks Service Industries et assurance qualité des produits de la pêche et de l’aquaculture (SIAQPPA) du Ministère de la pêche et de l’aquaculture. See uus asutus on võimeline tõhusalt kontrollima kehtivate õigusaktide kohaldamist.
(3) Samuti tuleks muuta kõnealuse direktiivi artikli 2 lõikes 1 ettenähtud töötlemiskeeld, et võimaldada tegevust, mis hoiab ära kalatoodete saastumise, st peade eemaldamist ja rookimist.
(4) Edaspidi lubatakse teha ettevõtete loetelus nõukogu 22. juuli 1995. aasta otsuse 95/408/EÜ (nende kolmandates riikides asuvate ettevõtete ajutiste loetelude koostamise tingimuste kohta, millest liikmesriikidel on vaheperioodil lubatud importida teatavaid loomse päritoluga tooteid, kalatooteid või elusaid kahepoolmelisi karploomi, [4] viimati muudetud otsusega 2001/4/EÜ [5]) artiklis 5 sätestatud korras üksnes niisuguseid muudatusi, mis puudutavad ettevõtete või laevade loetelust välja jätmist või nende nimede muutmist, kuid mitte uute ettevõtete või laevade lisamist.
(5) Seepärast tuleks vastavalt muuta otsust 2001/634/EÜ.
(6) Käesoleva otsusega ettenähtud meetmed on kooskõlas alalise veterinaarkomitee arvamusega,
ON VASTU VÕTNUD KÄESOLEVA OTSUSE:
Artikkel 1
Komisjoni otsust 2001/634/EÜ muudetakse järgmiselt.
1. Artikkel 1 asendatakse järgmisega:
"Artikkel 1
Service Industries et assurance qualité des produits de la pêche et de l’aquaculture (SIAQPPA) du Ministère de la pêche et de l’aquaculture on Guine pädev asutus, kes kontrollib ja tõendab kala- ja akvakultuuritoodete vastavust direktiivi 91/493/EMÜ nõuetele."
2. Artikli 2 punkt 1 asendatakse järgmisega:
"1. Need ei ole läbinud ühtki muud valmistamis- või töötlemistoimingut kui peade eemaldamine, rookimine, jahutamine või külmutamine."
3. Artikli 3 lõige 2 asendatakse järgmisega:
"2. Sertifikaatidel peab olema SIAQPPA esindaja nimi, ametinimetus ja allkiri ning kõnealuse asutuse ametlik tempel, mille värv peab erinema muude kinnituste värvist."
4. Artikkel 5 asendatakse järgmisega:
"Artikkel 5
1. B lisa saab muuta ainult kohapealse kontrollkäigu tulemuste põhjal.
2. Erandina lõikest 1 võib B lisa muuta otsuses 95/408/EÜ sätestatud korras, kui muudetakse selle lisa loetelusse võetud ettevõtete ja laevade nimesid."
5. A lisa asendatakse käesoleva otsuse A lisaga.
6. B lisa asendatakse käesoleva otsuse B lisaga.
Artikkel 2
Käesolevat otsust kohaldatakse alates 30. päevast pärast selle avaldamist Euroopa Ühenduste Teatajas.
Artikkel 3
Käesolev otsus on adresseeritud liikmesriikidele.
Brüssel, 23. jaanuar 2002

Labels: 3
18
6